text: Fundet i god behold 
  26 marts 2010 kl. 07.20
  Politiet fandt sent torsdag aften den 82-årige dement kvinde, der var forsvundet fra sit plejecenter i Nørre Nebel i Vestjylland. Lettere forkommen men ellers i god behold.
  Varmesøgning 
  Hun blev fundet via en af Forsvarets helikoptere, der brugte varmesøgning. Den 82-årige Olga Agate Christensen, der forlod Blåbjerg Plejecenter i Nørre Nebel ved halv fem-tiden torsdag eftermiddag, blev fundet ved Landsø nordvest for Nørre Nebel.
  
  Reddet af det lune vejr 
  Hun blev transporteret til Sydvestjysk Sygehus, hvor lægerne kunne konstatere, at hendes helbred var i orden. Det lune vejr havde formentlig været medvirkende til den lykkelige udgang.
  
  GPS'en virkede ikke
  Olga Agate Christensen VAR udstyret med en GPS, der skulle sikre, at hun kunne findes. Men GPS'en virkede ikke.
  